له‌ی باوه‌ته‌و، ديمتری ئفرامبولوس كۆمسيار ئۆرپی ئه‌را كاروبار كووچكه‌ره‌يل له‌ كۆنگره‌يگ رووژنامه‌گه‌ری ك(شه‌فه‌ق نيوز)ئاگاداری بوی، وت: پيشبينيه‌يليگ ميكانيزم گورج ديريم وه‌خاتر له‌خوه‌يگرتن و شوونه‌وكردن ٤٠ هه‌زار په‌نابه‌ر له‌ ده‌وڵه‌ته‌يل ئۆرپی وه‌ تايبه‌ت په‌نابه‌ره‌يل سوری و ئه‌ريتری ك دويای ١٥ی نيسان گوزه‌يشت ره‌سينه‌سه‌ ئيتاڵيا و يۆنان.
ئفرامبولوس هه‌ميش وت: هه‌ر وڵاتيگ له‌و وڵاته‌يله‌ ك ئه‌و په‌نابه‌ره‌يله‌ ئه‌گريده‌ خوه‌ی يه‌كسه‌ر ٦٠٠٠هه‌زار يۆرۆ ئه‌وه‌خشيده‌ هه‌ر په‌نابه‌ريگ و مقه‌يه‌تی خاسيگيش له‌ليان ئه‌كريه‌يد و بايه‌سه‌ له‌بان ئه‌و ده‌وڵه‌تيشه‌ ك ئاشكرای ئه‌وه‌يش بكا ك ماف په‌نابه‌ری ئه‌ياده‌ چه‌ن كه‌س له‌ليان تا وه‌ ته‌مامی زه‌مانه‌ت بكريه‌يد.
ج . أ
